paragraph_text: Dalmatinska nogometna liga - Splitska skupina (također i kao Dalmatinska nogometna liga - Srednja skupina) je bila jedna od tri skupine Dalmatinske nogometne lige u sezoni 1984./85., četvrtoga ranga nogometnog prvenstva Jugoslavije. <br> Zbog promjene sustava natjecanja, ukinuta je tadašnja jedinstvena Dalmatinska liga, kao i međuopćinske lige na području Dalmacije. Dalmatinska liga - Splitska (Srednja) skupina je zamijenila dotadašnju Međuopćinsku ligu Split - Makarska. <br> Sudjelovalo je 16 klubova, a prvak je bio "Borac" iz Glavica.